6 महीने में कंपनी के विमानों का पिछला हिस्सा 4 बार जमीन से टकराया
डायरेक्टोरेट जनरल ऑफ सिविल एविएशन यानी DGCA ने शुक्रवार को इंडिगो पर 30 लाख रुपए का जुर्माना लगाया। एयरलाइन पर यह जुर्माना उन गलतियों के लिए लगाया गया है जिसके कारण छह महीने के भीतर उसके एयरबस A321 विमान 4 टेल स्ट्राइक के शिकार हुए। DGCA fines Indigo airline Rs 30 lakh on tail strikes
डायरेक्टोरेट जनरल ऑफ सिविल एविएशन यानी DGCA ने शुक्रवार को इंडिगो पर 30 लाख रुपए का जुर्माना लगाया। एयरलाइन पर यह जुर्माना उन गलतियों के लिए लगाया गया है, जिसके कारण छह महीने के भीतर उसके एयरबस A321 विमान 4 टेल स्ट्राइक के शिकार हुए। DGCA चीफ विक्रम देव दत्त ने स्पेशल ऑडिट का आदेश दिया था।
स्पेशल ऑडिट में एयरलाइन के ऑपरेशन, ट्रेनिंग, इंजीनियरिंग और फ्लाइट डेटा मैनेजमेंट प्रोग्राम के डॉक्यूमेंटेशन और प्रोसीजर का रिव्यू किया गया। एविएशन रेगुलेटर DGCA ने कहा कि ऑपरेशन, ट्रेनिंग प्रोसीजर्स और इंजीनियरिंग प्रोसीजर्स से जुड़े डॉक्यूमेंटेशन में कुछ कमियां सामने आईं। इसके बाद DGCA ने इंडिगो को कारण बताओ नोटिस जारी किया था।
DGCA ने कहा- एयरलाइन के जवाब को कई तरह से परखा गया और इसे संतोषजनक नहीं पाया गया। इसके बाद, हमने इंडिगो पर 30 लाख रुपए का जुर्माना लगाया है। उन्हें DGCA और ओरिजिनल इक्विपमेंट मैन्युफैक्चर्स की गाइडलाइन के तहत अपने डाॅक्यूमेंट्स और प्रॉसेस में सुधार करने का निर्देश दिया गया है।
टेल स्ट्राइक क्या होती है?
जब टेक-ऑफ या लैंडिंग के दौरान एयरक्राफ्ट की टेल यानी पीछे का हिस्सा जमीन या किसी अन्य स्थिर वस्तु से टकराता है, तो उसे टेल स्ट्राइक कहा जाता है। एविएशन वेबसाइट स्काईब्रारी के अनुसार, ज्यादातर टेल स्ट्राइक लैंडिंग के समय होती है। टेल स्ट्राइक का कारण अक्सर ह्यूमन एरर होता है। हालांकि एनवॉयरनमेंटल फैक्टर जैसे तेज हवाएं इसके जिम्मेदार हो सकते हैं।'
एक साल में आठ टेल स्ट्राइक 
पिछले अप्रैल से इंडिगो ने अपने A321s पर कम से कम आठ टेल स्ट्राइक देखी हैं। वहीं 26 जुलाई को एविएशन रेगुलेटर ने टेल स्ट्राइक की एक घटना के कारण एक कमांड पायलट और को-पायलट का लाइसेंस कैंसिल कर दिया था। टेल स्ट्राइक की ये घटना 15 जून 2023 को अहमदाबाद में A321 (VT-IMW) की लैंडिंग के दौरान हुई थी।
लैंडिंग के दौरान नियमों का उल्लंघन किया था
पायलट-इन-कमांड का लाइसेंस तीन महीने के लिए जबकि को-पायलट का लाइसेंस एक महीने के लिए सस्पेंड कर दिया गया था। रेगुलेटर ने इस घटना पर पायलटों को कारण बताओ जारी किया था और क्रू को नियमों का उल्लंघन करते पाया था। DGCA की एक वरिष्ठ अधिकारी ने कहा था, 'DGCA की जांच से पता चला है कि चालक दल ने एसओपी (स्टैंडर्ड ऑपरेटिंग प्रोसीजर्स) का उल्लंघन करते हुए लैंडिंग की थी।'